|  |  |
| --- | --- |
| **ΠΑΡΑΔΟΣΙΑΚΗ ΠΟΙΗΣΗ** | **ΜΟΝΤΕΡΝΑ (ΝΕΩΤΕΡΙΚΗ) ΠΟΙΗΣΗ** |
| ΟΡΙΟ ΑΝΑΜΕΣΑ ΣΤΙΣ ΔΥΟ ΤΕΛΟΣ 19ου ΑΙΩΝΑ ΚΑΙ ΑΡΧΕΣ 20ου ΑΙΩΝΑ |

Ειδικά στην Ελλάδα η νεωτερική ποίηση καθιερώθηκε μέσα στη δεκαετία του 1930. Για πολλούς αφετηρία ήταν η πρώτη ποιητική συλλογή του Γ. ΣΕΦΕΡΗ **«Στροφή»** το 1931.

Το πέρασμα από τη μια μορφή ποίησης στην άλλη δεν συντελέστηκε απότομα· είχε προετοιμαστεί σταδιακά με ποιητές που χωρίς να είναι νεωτερικοί υπονόμευσαν όλα σχεδόν τα παραδοσιακά στοιχεία (Καβάφης, Καρυωτάκης).

|  |  |  |
| --- | --- | --- |
|  | **Η ΠΑΡΑΔΟΣΙΑΚΗ ΠΟΙΗΣΗ** | **Η ΜΟΝΤΕΡΝΑ ΠΟΙΗΣΗ** |
| **ΓΕΝΙΚΑ** | Υπακούει σε αυστηρούς κανόνες | Αμφισβητεί κάθε κανόνα |
| **ΤΙΤΛΟΣ** | Δηλωτικός του περιεχομένου του ποιήματος | Απών ή νοηματικά ανενεργός (δεν δίνει δηλαδή το νοηματικό κέντρο του ποιήματος) |
| **ΜΟΡΦΗ**  | **- Μέτρο και ομοιοκαταληξία** - ίσος αριθμός συλλαβών σε κάθε στίχο- αποφυγή διασκελισμών | Έλλειψη μέτρου, ομοιοκαταληξίας **στίχος ελεύθερος** |
|   | χωρισμός του ποιήματος σε **ομοιόμορφες** **στροφές** με ίσο (ή καθορισμένο) αριθμό στίχων | Το ποίημα οργανώνεται σε ακανόνιστες **ποιητικές ενότητες** |
| **ΛΕΞΙΛΟΓΙΟ** | **Ποιητικό λεξιλόγιο**προσεκτική επιλογή λέξεων  | **Καθημερινό λεξιλόγιο – Απροσδόκητοι συνδυασμοί λέξεων - εκφραστική τόλμη:** Μπορεί να γράψει κάποιος ποίηση με οποιαδήποτε λέξη, ακόμη και κακόηχη ή «**αντιποιητική**» |
| **ΣΥΝΤΑΞΗ - ΔΟΜΗ** | προσπάθεια ώστε το ποίημα να απέχει πολύ από τον καθημερινό λόγο και φυσικά τον πεζό λόγο | συχνά το ποίημα προσεγγίζει τον πεζό λόγο |
| **ΣΤΙΞΗ** | Κανονική στίξη που υπηρετεί τη δομή του ποιήματος | Ακανόνιστη ή απούσα στίξηΕλλειπτικές φράσεις |
| **ΣΧΗΜΑΤΑ ΛΟΓΟΥ** | επιμονή στα σχήματα λόγου και στα εκφραστικά μέσα | κυριαρχία της εικόνας |
|  | Έλλογη (σαφής) μεταφορά | **Άλλογη μεταφορά** - σχήματα λόγου που **αμφισβητούν την κοινή λογική**. **π.χ.** η ποίησις είναι ανάπτυξις στίλβοντος ποδηλάτου |
| **ΠΕΡΙΕΧΟΜΕΝΟ** | **Σαφές περιεχόμενο -****αλληλουχία νοημάτων**:-**το θέμα** καλύπτει όλο το ποίημα και καταλήγει σε δίδαγμα, συμπέρασμα- ο τρόπος που παρουσιάζονται τα νοήματα δεν αμφισβητεί τη λογική μας ή τον κόσμο γύρω μας και όσα γνωρίζουμε γι’ αυτόν | **Υπαινικτικό περιεχόμενο****-Το θέμα διασκορπίζεται** στο ποίημα και το θεματικό κέντρο αποκρύπτεται-κατάργηση κάθε λογικής αλληλουχίας σε ό,τι αφορά **το νόημα, που παραμένει κρυμμένο**.- Ο αναγνώστης το ανακαλύπτει μόνος του προσπερνώντας τις δυσκολίες |
|  | **Λυρισμός**(έκφραση συναισθημάτων) | **Δραματικότητα**(σύγκρουση, ενέργεια) |
| **ΣΤΟΧΟΣ****ΤΟΥ ΠΟΙΗΜΑΤΟΣ** | η αισθητική απόλαυση μέσα από την τήρηση συμβάσεων | πολυσημία των λέξεων / ασάφεια συμπύκνωση, αφαίρεση, ελλειπτικότητα, ερμητικότηταασύμβατες και άλογες συζεύξεις |
|  | το ποίημα ξεκινά από μια «ιδέα» που γίνεται «μύθος ή ιστορία», κατοχυρώνεται από ένα «λεξιλόγιο» και χρωματίζεται από ένα «μουσικό τόνο».  | υπάρχει μια τάση προς την «απορρύθμιση» του ποιήματος, απομάκρυνση από τον «μύθο» και σταδιακή αποσύνδεση των λέξεων από το «νόημά» τους |

**Λορέντζος Μαβίλης, Λήθη**

Kαλότυχοι οι νεκροί, που λησμονάνε
Tην πίκρια της ζωής. Όντας βυθήση
O ήλιος και το σούρουπο ακλουθήση,
Mην τους κλαις, ο καϋμός σου όσος και νάναι!

Tέτοιαν ώρα οι ψυχές διψούν και πάνε
Στης Λησμονιάς την κρουσταλλένια βρύση·
Mα βούρκος το νεράκι θα μαυρίση,
A στάξη γι' αυτές δάκρυ, όθε αγαπάνε.

Kι' αν πιουν θολό νερό, ξαναθυμούνται,
Διαβαίνοντας λειβάδι' απ' ασφονδήλι,
Πόνους παλιούς, που μέσα τους κοιμούνται.

A δε μπορής παρά να κλαις το δείλι,
Tους ζωντανούς τα μάτια σου ας θρηνήσουν·
Θέλουν ― μα δε βολεί να λησμονήσουν.

**Κική Δημουλά, Ο Πληθυντικός αριθμός**

Ο έρωτας,
όνομα ουσιαστικόν
πολύ ουσιαστικόν,
ενικού αριθμού,
γένους ούτε θηλυκού ούτε αρσενικού,
γένους ανυπεράσπιστου.
Πληθυντικός αριθμός
οι ανυπεράσπιστοι έρωτες.

Ο φόβος,
όνομα ουσιαστικόν,
στην αρχή ενικός αριθμός
και μετά πληθυντικός:
οι φόβοι.
Οι φόβοι
για όλα από δω και πέρα.

Η μνήμη,
κύριο όνομα των θλίψεων,
ενικού αριθμού,
μόνον ενικού αριθμού
και άκλιτη.
Η μνήμη, η μνήμη, η μνήμη.

Η νύχτα,
όνομα ουσιαστικόν,
γένους θηλυκού,
ενικός αριθμός.
Πληθυντικός αριθμός
οι νύχτες.
Οι νύχτες από δω και πέρα.